**Общинска избирателна комисия в община Тунджа, област Ямбол**

П Р О Т О К О Л

№ 24

На **26 октомври 2019 г.** се проведе заседание на Общинска избирателна комисия в община Тунджа, област Ямбол при следния

Д н е в е н р е д:

1. Проект на решение по жалба от Георги Иванов Георгиев – кандидат за кмет и за общински съветник в община Тунджа в изборите за общински съветници и за кметове на 27 октомври 2019 г.

Докладва: Биляна Кавалджиева

1. Проект на решение за промяна в състава на СИК на територията на община Тунджа за произвеждането на изборите за общински съветници и кметове на 27 октомври 2019 г.

Докладва: Елена Иванова

1. Входяща поща

Докладва: Живко Тодоров

1. Разни

ПРИСЪСТВАТ: Силвия Атанасова, Магдалена Димитрова, Росица Гриванова, Биляна Кавалджиева, Димитър Събев, Дилиян Царев, Симеон Симеонов, Елена Иванова, Силвия Михалева, Ирина Нейкова, Живко Тодоров, Нели Стоянова.

Отсъстващи – Живка Колева

Заседанието бе открито в 17.00 ч. и председателствано от Силвия Атанасова –председател на комисията.

ПРЕДСЕДАТЕЛ СИЛВИЯ АТАНАСОВА: Добър ден, колеги. В залата присъстват 12 членове на комисията, имаме кворум, откривам заседанието. За днешното заседание предлагам гласуването да бъде отчитано от колегата Живко Тодоров, за протоколиране предлагам колегата Силвия Михалева. Предлагам Ви следния дневен ред: 1. Проект на решение по жалба от Георги Иванов Георгиев – кандидат за кмет и за общински съветник в община Тунджа в изборите за общински съветници и за кметове на 27 октомври 2019 г. 2. Проект на решение за промяна в състава на СИК на територията на община Тунджа за произвеждането на изборите за общински съветници и кметове на 27 октомври 2019 г.; 3. Входяща поща; 4. Разни.

Други предложения или допълнения? Няма. Който е съгласен с направеното предложение, моля да гласува.

Гласували 12 членове на ОИК: „за“: Силвия Атанасова, Магдалена Димитрова, Росица Гриванова, Биляна Кавалджиева, Димитър Събев, Дилиян Царев, Симеон Симеонов, Елена Иванова, Силвия Михалева, Ирина Нейкова, Живко Тодоров, Нели Стоянова. „Против“ – няма.

След като не бяха направени нови предложения, допълнения, възражения срещу така предложения дневен ред, преминаваме към разглеждането му.

1.ПРЕДСЕДАТЕЛ СИЛВИЯ АТАНАСОВА: Уважаеми колеги, преминаваме към първа точка от дневния ред – Проект на решение по жалба от Георги Иванов Георгиев – кандидат за кмет и за общински съветник в община Тунджа в изборите за общински съветници и за кметове на 27 октомври 2019 г. Докладчикът Биляна Кавалджиева, заповядайте.

БИЛЯНА КАВАЛДЖИЕВА: В Общинска избирателна комисия Тунджа е постъпила жалба от Георги Иванов Георгиев, в качеството му на кандидат за кмет и за общински съветник в Община Тунджа на ПП“ВМРО-БЪЛГАРСКО НАЦИОНАЛНО ДВИЖЕНИЕ“.

Жалбата е заведена с вх.№159/26.10.2019г. В жалбата е посочено, че в селата Безмер, Роза, Завой, Ботево и Веселиново за периода 23-26 октомври 2019 г. са пръснати листовки, които не само нарушават разпоредбите на ИК, а и с които са накърнени честта и доброто му име чрез клеветнически твърдения, целящи да подкопаят доверието в кандидатурата и личността му. В жалбата си изразява чувство на омерзеност от клеветническата кампания, водена срещу него персонално. Към жалбата е приложена и листовката, която била разлепена в с.Роза. Искането на жалбоподателят е да бъде сезирана ЯРП, която да провери камерите в посочените села, да бъдат иззети като доказателствен материал, за да бъде установен извършителят и подведен под отговорност. Моли Комисията да упражни правомощията си съгласно ИК.

Общинска избирателна комисия в Община Тунджа, след като се запозна с жалбата и приложеното към нея доказателство намира същата за допустима, като подадена от лице с правен интерес. Жалбоподателят е регистриран като кандидат за кмет на община Тунджа и за кандидат за общински съветник с Решения № № 37- МИ и 39-МИ от 22.09.2019г. на ОИК Тунджа.

Разгледана по същество, жалбата е основателна поради следните съображения:

На първо място Комисията намира, че разпространените листовки, предмет на настоящата жалба, по своето съдържание представляват „агитационен материал“ и съдържат твърдения, с които се накърняват честта и доброто име на адресата, както и че с него се цели демотивиране на избирателите да гласуват за определен кандидат, участник в изборите /чл.183 ал.4 ИК/. Комисията също счита, и че в разпространените листовки се съдържа индиректен призив и внушение за неподкрепа на кандидата Георги Иванов Георгиев.

На второ място Комисията счита, че приложената към жалбата листовка не отговаря на законовите изисквания за „агитационен материал“ по смисъла на чл.183 ИК, а именно: не съдържа информация за издателя /чл.183 ал.1 изр.1 ИК/, както информация, че купуването и продаването на гласове е престъпление /чл.183 ал.2/.

На последно място, за изчерпателност Комисията няма правомощия да сезира ЯРП, поради което искането е недопустимо.

Общинска избирателна комисия в община Тунджа счита, че с разпространението на листовката, приложена към жалбата са нарушени разпоредбите на чл.183 ал.1 и 2 и ал.4 от ИК, поради което същите следва да бъдат премахнати.

Мотивирана от гореизложеното и на основание чл.87, ал.1, т.1 и т.22, във връзка чл.183 от Изборния кодекс и Решение №794-МИ/27.08.2019 г. на ЦИК, предлагам Общинска избирателна комисия в Община Тунджа да вземе следното решение:

УСТАНОВЯВА, че са разпространени агитационни материали на територията на изборния район в Община Тунджа, които не отговарят на изискванията на чл.183 ал.1, ал.2 и ал.4 от ИК.

ПРЕДСЕДАТЕЛ СИЛВИЯ АТАНАСОВА: Някакви възражения, предложения и забележки по проекта за решението има ли?

След като няма такива моля, който е съгласен да гласува.

Гласували 12 членове на ОИК: „за“ Силвия Атанасова, Малдалена Димитрова, Росица Гриванова, Биляна Кавалджиева, Димитър Събев, Дилиян Царев, Симеон Симеонов, Елена Иванова, Силвия Михалева, Ирина Нейкова, Живко Тодоров, Нели Стоянова. „Против“ – няма.

**Решението е прието с № 111-МИ от 26.10.2019 г.**

Живка Колева влиза в зала в 17.30 ч.

2. ПРЕДСЕДАТЕЛ СИЛВИЯ АТАНАСОВА: Преминаваме към втора точка от дневния ред - Проект на решение за промяна в състава на СИК на територията на община Тунджа за произвеждането на изборите за общински съветници и кметове на 27 октомври 2019 г. Докладчикът, Елена Иванова, заповядайте.

ЕЛЕНА ИВАНОВА: Постъпило е заявление от Иван Тодоров, упълномощен представител на ПП ДПС, заведено с вх. № 162 от 26.10.2019 г.,  с което се иска промяна в състава на СИК  на територията на изборния район.

Поради горното и на основание чл. 87, ал. 1, т. 5 и т.6, чл. 89, ал. 1, чл. 91, ал. 5, изр. второ от Изборния кодекс и [Решение № 1029-МИ от 10.09.2019 г. на ЦИК](https://www.cik.bg/bg/decisions/1029/2019-09-10), предлагам Общинска избирателна комисия в община Тунджа да вземе следното решение:

ОСВОБОЖДАВА от:

СИК № 282500016 Станка Митева Георгиева с ЕГН …………………. – председател и анулира издаденото удостоверение;

СИК № 282500009 Руси Танев Пехливанов с ЕГН ……………… – председател и анулира издаденото удостоверение;

СИК № 282500023 Гинка Колева Стоилова с ЕГН ……………… – член и анулира издаденото удостоверение;

  НАЗНАЧАВА в:

СИК № 282500016 Красимир Иванов Бумбалов с ЕГН …………….. – председател и издава удостоверение;

СИК № 282500009 Анелия Лазарова Митева с ЕГН ……………….– председател и издава удостоверение;

СИК № 282500023 Ясен Нелов Нейков с ЕГН ……………..– член и издава удостоверение.

ПРЕДСЕДАТЕЛ СИЛВИЯ АТАНАСОВА: Някакви възражения, предложения и забележки по проекта за решението има ли?

След като няма такива моля, който е съгласен да гласува.

Гласували 13 членове на ОИК: „за“ Силвия Атанасова, Магдалена Димитрова Росица Гриванова, Биляна Кавалджиева, Димитър Събев, Дилиян Царев, Симеон Симеонов, Елена Иванова, Живка Колева, Силвия Лафчиева- Михалева, Ирина Нейкова, Живко Тодоров, Нели Стоянова. „Против“ – няма.

**Решението е прието с № 112-МИ от 26.10.2019 г.**

3. ПРЕДСЕДАТЕЛ СИЛВИЯ АТАНАСОВА: Преминаваме към трета точка от дневния ред – Доклад на входяща поща. Докладчикът, Живко Тодоров, заповядайте.

ЖИВКО ТОДОРОВ: Постъпило е електронно писмо от ЦИК относно заличаване на кандидати за кмет и за общински съветници в отпечатани бюлетини, допълнение на жалба по факс от Тодор Теохаров Тодоров, относно поставени агитационни материали в нарушение на ИК, Постановление за отказ да се образува наказателно производство по жалба на Георги Иванов Георгиев и списък на упълномощени представители на МК „Демократична България – Обединение“.

4.ПРЕДСЕДАТЕЛ СИЛВИЯ АТАНАСОВА: Преминаваме към точка четири от дневния ред – Разни. Няма изказвания.

ПРЕДСЕДАТЕЛ СИЛВИЯ АТАНАСОВА: След като няма предложения по последната точка от дневния ред и същият е изчерпан закривам днешното заседание на комисията в 17.45 часа.

ПРЕДСЕДАТЕЛ:

Силвия Атанасова

СЕКРЕТАР:

Биляна Кавалджиева